
92 DR 30.11.2005 

 

Datuk Haji Mohamad bin Haji Aziz:  Memang tidak berucap Tuan Pengerusi.  
Ini cuma sebagai pertanyaan.  Hingga  sekarang 40 tahun sudah.  Perlembagaan itu 
tidak penah bertukar Tuan Pengerusi.   

Tuan Pengerusi [Datuk Dr. Yusof bin Yacob]:  Tanya sahajalah.  Cukuplah. 

Datuk Haji Mohamad bin Haji Aziz:  Itu yang saya maksudkan.  Apakah itu 
salah satu puncanya.  Kemudian apakah punca pemimpin yang berumur 40 tahun yang 
tidak ada lagi semangat belia masih hendak bernafsu memimpin belia menyebabkan 
dia sudah tidak sesuai lagi.  “Tidak ngam”, kata orang Cina dengan izin.  Jadi, apakah 
faktor-faktor itu.  Saya tidak hendak menyalahkan kementerian.  Saya tahu, saya 
dahulu pun seorang yang aktif dalam persatuan belia.  Bersungguh-sungguh tapi inilah.  
Jadi sedikit penjelasan daripada Yang Berhormat. 

 Datuk Ong Tee Keat:  Tuan Pengerusi, sesungguhnya saya kira Yang 
Berhormat sebagai seorang veteran yang berpengalaman luas dalam bidang 
pertubuhan belia, pembangunan belia memang dapat jawapannya.  Tuan Pengerusi, 
seperti mana yang pernah saya jawab dalam Dewan yang mulia ini, kelesuan sesebuah 
pertubuhan belia itu tidak semestinya dapat diubati dengan sepenuhnya dengan 
peruntukan.  Peruntukan itu memang mustahak.  Tetapi peruntukan itu tidak menjamin 
keberkesanan ataupun pengupayaan sesebuah pertubuhan. 

Dan saya cukup setuju dengan Yang Berhormat bagi Sri Gading, iaitu 
perlembagaan. Perlembagaan sesebuah pertubuhan belia kena juga dirombak 
mengikut keperluan semasa dan bukan selama-lamanya ita pegang pada 
perlembagaan yang asal.  Itu memang satu fakta, satu hakikat yang perlu kita hadapi. 

[Timbalan Yang di-Pertua (Datuk Lim Si Cheng) mempengerusikan 
Jawatankuasa]  

 Di samping itu, saya kira jenis program atau aktiviti yang dianjurkan dari 
semasa ke semasa itu cukup mustahak.  Kalaulah kita hendak pastikan ianya berdaya 
tarikan kepada kumpulan sasaran kita, maka kita kena juga ambil kira kecenderungan 
anak-anak muda kita dan bukannya kita bulat-bulat bergantung pada pengalaman kita, 
khususnya pengalaman masa lampau.  Apa yang kita pernah alami, tahun-tahun 
ataupun dekad lalu, tidak semestinya relevan lagi.  Itu termasuk pengalaman peribadi 
saya.  Tuan Pengerusi, saya beralih kepada...  

 Tuan Pengerusi [Datuk Lim Si Cheng]: Yang Berhormat, banyak lagikah? 

Datuk Ong Tee Keat:  Sedikit lagilah, tidak banyak lagilah.  Yang Berhormat 
bagi Ayer Hitam, beliau membangkitkan soal AUKU iaitu Akta Universiti dan Kolej 
Universiti.  Beliau memanglah sedia maklum bahawa ini bukanlah dalam bidang kuasa 
Kementerian Belia dan Sukan.   

Walaupun demikian, saya tetap berpendapat bahawa kita bukan sahaja 
hendak menarik penyertaan belia IPT, baik di IPTA mahupun di IPTS untuk menyertai 
program-program belia dan juga persatuan-persatuan belia supaya mereka ini 
mempunyai pendedahan ataupun exposure, dengan izin, yang secukupnya sebelum 
mereka menghadapi cabaran di luar kampus nanti.  Itu pun saya kira kalaulah kita 
dapat menganjurkan program-program yang melibatkan siswa siswi IPT kita dengan 
menerusi... 

Ir. Dr. Wee Ka Siong:  [Bangun] 

 Tuan Pengerusi [Datuk Lim Si Cheng]: Yang Berhormat bagi Ayer Hitam. 

 Datuk Ong Tee Keat:  Ya. 

 Ir. Dr. Wee Ka Siong: Terima kasih Tuan Pengerusi, terima kasih Timbalan 
Menteri.  Saya rasa dalam soal ini, memang hasrat kementerian itu memang betul 
untuk membenarkan mahasiswa ini berkecimpung dalam aktiviti belia.  Tetapi pada 
realitinya Akta Universiti Kolej Universiti 1971, pindaan 1974, seksyen 15 dan 16 tidak 
membenarkan pelajar didengari ataupun kelihatan mengambil bahagian dalam mana-
mana aktiviti termasuk persatuan belia.   

Saya rasa ini adalah sesuatu yang konflik.  Adakah kementerian bersedia 
untuk berunding kepada kementerian yang berkenaan supaya perkara ini boleh 
dimansuhkan kerana itu sudah lapuk.  Dan saya rasa adalah tepat kerana 650,000 



Datuk Haji Mohamad bin Haji Aziz: Memang tidak berucap Tuan Pengerusi. Ini cuma sebagai pertanyaan. Hingga sekarang 40 tahun sudah. Perlembagaan itu tidak penah bertukar Tuan Pengerusi. Tuan Pengerusi [Datuk Dr. Yusof bin Yacob]: Tanya sahajalah. Cukuplah. Datuk Haji Mohamad bin Haji Aziz: Itu yang saya maksudkan. Apakah itu salah satu puncanya. Kemudian apakah punca pemimpin yang berumur 40 tahun yang tidak ada lagi semangat belia masih hendak bernafsu memimpin belia menyebabkan dia sudah tidak sesuai lagi. "Tidak ngam", kata orang Cina dengan izin. Jadi, apakah faktor-faktor itu. Saya tidak hendak menyalahkan kementerian. Saya tahu, saya dahulu pun seorang yang aktif dalam persatuan belia. Bersungguh-sungguh tapi inilah. Jadi sedikit penjelasan daripada Yang Berhormat. Datuk Ong Tee Keat: Tuan Pengerusi, sesungguhnya saya kira Yang Berhormat sebagai seorang veteran yang berpengalaman luas dalam bidang pertubuhan belia, pembangunan belia memang dapat jawapannya. Tuan Pengerusi, seperti mana yang pernah saya jawab dalam Dewan yang mulia ini, kelesuan sesebuah pertubuhan belia itu tidak semestinya dapat diubati dengan sepenuhnya dengan peruntukan. Peruntukan itu memang mustahak. Tetapi peruntukan itu tidak menjamin keberkesanan ataupun pengupayaan sesebuah pertubuhan. Dan saya cukup setuju dengan Yang Berhormat bagi Sri Gading, iaitu perlembagaan. Perlembagaan sesebuah pertubuhan belia kena juga dirombak mengikut keperluan semasa dan bukan selama-lamanya ita pegang pada perlembagaan yang asal. Itu memang satu fakta, satu hakikat yang perlu kita hadapi. [Timbalan Yang di-Pertua (Datuk Lim Si Cheng) mempengerusikan Jawatankuasa]. Di samping itu, saya kira jenis program atau aktiviti yang dianjurkan dari semasa ke semasa itu cukup mustahak. Kalaulah kita hendak pastikan ianya berdaya tarikan kepada kumpulan sasaran kita, maka kita kena juga ambil kira kecenderungan anak-anak muda kita dan bukannya kita bulat-bulat bergantung pada pengalaman kita, khususnya pengalaman masa lampau. Apa yang kita pernah alami, tahun-tahun ataupun dekad lalu, tidak semestinya relevan lagi. Itu termasuk pengalaman peribadi saya. Tuan Pengerusi, saya beralih kepada... Tuan Pengerusi [Datuk Lim Si Cheng]: Yang Berhormat, banyak lagikah?. Datuk Ong Tee Keat: Sedikit lagilah, tidak banyak lagilah. Yang Berhormat bagi Ayer Hitam, beliau membangkitkan soal AUKU iaitu Akta Universiti dan Kolej Universiti. Beliau memanglah sedia maklum bahawa ini bukanlah dalam bidang kuasa Kementerian Belia dan Sukan. Walaupun demikian, saya tetap berpendapat bahawa kita bukan sahaja hendak menarik penyertaan belia IPT, baik di IPTA mahupun di IPTS untuk menyertai program-program belia dan juga persatuan-persatuan belia supaya mereka ini mempunyai pendedahan ataupun exposure, dengan izin, yang secukupnya sebelum mereka menghadapi cabaran di luar kampus nanti. Itu pun saya kira kalaulah kita dapat menganjurkan program-program yang melibatkan siswa siswi IPT kita dengan menerusi... Ir. Dr. Wee Ka Siong: [Bangun]. Tuan Pengerusi [Datuk Lim Si Cheng]: Yang Berhormat bagi Ayer Hitam. Datuk Ong Tee Keat: Ya. Ir. Dr. Wee Ka Siong: Terima kasih Tuan Pengerusi, terima kasih Timbalan Menteri. Saya rasa dalam soal ini, memang hasrat kementerian itu memang betul untuk membenarkan mahasiswa ini berkecimpung dalam aktiviti belia. Tetapi pada realitinya Akta Universiti Kolej Universiti 1971, pindaan 1974, seksyen 15 dan 16 tidak membenarkan pelajar didengari ataupun kelihatan mengambil bahagian dalam mana- mana aktiviti termasuk persatuan belia. Saya rasa ini adalah sesuatu yang konflik. Adakah kementerian bersedia untuk berunding kepada kementerian yang berkenaan supaya perkara ini boleh dimansuhkan kerana itu sudah lapuk. Dan saya rasa adalah tepat kerana 650,000.